storie » Somerstrand Gemeente
12-18 Aug – Die geboorte van die Koning
Vertel vir mekaar hoe die Here julle die afgelope week geseën het.
Lees Hoofstuk 22 van Die Storie of Lukas 2:1-20 (Die geboorte van Jesus)
Vertel vir mekaar wat vir julle uitstaan in die verhaal. As julle vrae het, kan julle ook daaroor gesels.
Hoekom het God vir Jesus aarde toe gestuur? Wat beteken dit vir jou lewe?
Wat sê dit vir ons oor Jesus dat hy in ’n stal gebore is? Hoe sou dit anders gewees het as hy in ’n groot, blink paleis gebore is?
Sê almal vir Jesus dankie dat hy aarde toe gekom het.
Hoe gaan julle hierdie week ’n seën wees?
Written by Marlein van Deemter on 12/08/2013 . Posted in Huisgodsdiens
Herbou die Muur – Maleagi
Gestel twee mense trou. Hulle het ‘n pragtige droom-troue: die rok, die blomme, die onthaal, alles. Wanneer hulle gereed maak om te vertrek op hul wittebrood, gee die bruidegom vir die bruid ‘n vliegtuigkaartjie en sê: “Hier. ‘n Kaartjie na Mauritius. Geniet dit.” Jy kan jou indink hoe die huwelik vorentoe gaan verloop…
Written by Marlein van Deemter on 11/08/2013 . Posted in Rethie van Niekerk
5-11 Aug – Herbou die muur
• Laat iemand bid en vir die Here vra om met julle te praat.
• Ons lees vanjaar die hele Bybel saam deur. Sondag maak ons klaar met die Ou Testament. Gee kans dat elkeen in drie sinne (of minder) vir mekaar vertel waaroor hulle dink die Ou Testament gaan.
Lees Hoofstuk 21 van Die Storie of Nehemia 4:1-15 uit ’n kinder-vriendelike Bybel (hierdie week se gedeelte gaan oor die herbou van die muur om Jerusalem – Esra 7, Nehemia 1-2, 4, 6-8, Maleagi 1 -4) of hierdie uittreksel uit “Die Bybel vir Almal”:
Written by Marlein van Deemter on 02/08/2013 . Posted in Huisgodsdiens
Die Terugkeer Huis Toe – Esra, Haggai, Sagaria
Ons probeer leef in gehoorsaamheid aan God se roeping, maar hoe kry ons dit reg te midde van die aansprake van die lewe, vrees, teleurstelling en teëstand?
Written by Marlein van Deemter on 28/07/2013 . Posted in Preke, Rethie van Niekerk
29 Jul – 4 Aug – Ester
’n Mens wil gewoonlik soos jou helde wees. Vertel vir mekaar wie jou helde is soos wat aan hulle jy ook wil wees?
Lees Hoofstuk 20 van Die Storie of die verhaal van Ester in ’n kinder-vriendelike Bybel.
Het jy al ooit gewonder wat jy hier doen? Hoekom het God jou in jou spesifieke familie, skool, werk gesit? Help mekaar om te dink hoe God jou daar wil gebruik.
Ons sien in Ester dat God in beheer is. Selfs al lyk dit nie so nie en al is omstandighede sleg, is God besig om te werk. Vertel vir mekaar hoe jy dit al beleef het – of waar jy sukkel om te sien dat God werk.
Hoe het God vandag deur die storie met jou gepraat? Vertel vir mekaar hoe jy daarop wil reageer.
Written by Marlein van Deemter on 26/07/2013 . Posted in Huisgodsdiens